A 62. Grammy-gálán két jelölést szerzett a Suge dalával, a Legjobb rap teljesítmény és a Legjobb rap dal kategóriában. 2020. április 13-án bejelentette harmadik stúdióalbumának, a "Blame It on Baby"-nek megjelenését. Az album 2020. április 17-én jelent meg és főként pozitívan fogadták zenekritikusok. Első helyen debütált a "Billboard" 200-on, 124 ezer eladott példánnyal az első hetében. Az albumon szerepelt a Rockstar című kislemeze Roddy Ricch-csel, amely hét hetet töltött a "Billboard" Hot 100 első helyén, illetve elérte ezt a pozíciót a Brit kislemezlistán is. Júniusban közreműködött Jack Harlow, Whats Poppin című dalán, amely második helyig jutott a Hot 100-on, miközben a Rockstar még mindig a lista élén volt. Az első előadó lett, akinek ez sikerült Ariana Grande óta, 2019-ben. Júliusban közreműködött Pop Smoke és Lil Baby For the Night című kislemezén, amely hatodik helyen debütált a Hot 100-on. Ezzel DaBaby lett a hetedik előadó, akinek legalább három dala volt a legjobb hat pozíció egyikén egyidőben.